นายสมคิด จาตุศรีพิทักษ์ รักษาการรองนายกรัฐมนตรี และรัฐมนตรีว่าการกระทรวงพาณิชย์ กล่าวว่า ในเดือนมิถุนายน 2549 ที่ผ่านมา การส่งออกของไทยขยายตัว 18%โดยมีมูลค่ามากกว่า 10,000 ล้านดอลลาร์สหรัฐ ซึ่งนับว่ายังไปได้ดี อย่างไรก็ตาม จากราคาน้ำมันที่สูงขึ้น ทำให้ไทยยังคงขาดดุลการค้าเล็กน้อย แต่ขาดดุลน้อยกว่าเมื่อเทียบกับช่วงเดียวกันของปีก่อน ส่วนตัวเลขเฉลี่ยการส่งออก 6 เดือนแรก ถือว่ายังเติบโตได้อย่างต่อเนื่องนายสมคิดกล่าวถึงการได้พบปะกับประธานเจโทร ของญี่ปุ่น ว่าทางญี่ปุ่นมองถึงสถานการณ์การเมืองไทยขณะนี้ไม่ค่อยดีนัก แม้จะมองว่าในระยะสั้นยังไม่กระทบนัก แต่หากยืดเยื้ออาจจะกระทบแน่นอน โดยช่วง 5-6 ปีที่ผ่านมา ญี่ปุ่นมองไทยอยู่ในอันดับที่ดีขึ้นแต่ล่าสุดกลับอยู่ในอันดับท้ายๆ ของเอเชีย ดังนั้น คนไทยจะต้องช่วยกัน ไม่เช่นนั้นภาพลักษณ์ของความเชื่อมั่นอาจจะได้รับผลในระยะยาว จึงอยากเรียกร้องให้คนไทยหันกลับมาช่วยกันให้เศรษฐกิจดีขึ้น
ในเดือนมิถุนายน 2549 การส่งออกของไทยขยายตัวกี่เปอร์เซ็นต์ 
12%